Разам з загадчыцай аддзялення Галінай Дашкевіч, якая таксама тут больш дваццаці гадоў, яны хутка знайшлі агульную мову. Вельмі добрым, спагадлівым і таварыскім чалавекам называе наша суразмоўца Галіну Антонаўну. Магчыма, менавіта дзякуючы іх асаблівым сяброўскім адносінам і паказчыкі іх працы штогод адны з лепшых у раёне. Планы падпіскі і рэалізацыі тавараў выконваюцца поўнасцю. Некалькі гадоў таму Людміла Уладзіміраўна нават была прызнана лепшай у сваёй прафесіі. А сёлета на сваім рахунку яна мае найбольшую падпіску па нашай газеце сярод сельскіх паштальёнаў.